ΓΡΑΠΤΗ ΕΡΩΤΗΣΗ E-0238/02

υποβολή: Antonios Trakatellis (PPE-DE) και Christos Folias (PPE-DE) προς την Επιτροπή

(6 Φεβρουαρίου 2002)

Θέμα: Καθυστερήσεις και παρακρατήσεις στην καταβολή γεωργικών κοινοτικών ενισχύσεων στην Ελλάδα και παραβίαση του κοινοτικού δικαίου από την ΑΤΕ

Οι σημαντικές καθυστερήσεις στην καταβολή των κοινοτικών ενισχύσεων στους αγρότες από το νεοσύστατο Οργανισμό Πληρωμών (ΟΠΕΚΕΠΕ) στην Ελλάδα έχουν προκαλέσει οικονομικές ζημίες σε αυτούς καθώς και κινητοποιήσεις εκδηλώσεων διαμαρτυρίας. Για παράδειγμα, οι κοινοτικές ενισχύσεις ύψους 924,54 εκατ. ευρώ του έτους 2001 (για το σιτάρι 337,5 εκατ. ευρώ, για το ελαιόλαδο 190,76 εκατ. ευρώ, για το βαμβάκι 249,550 εκατ. ευρώ, και για τον καπνό 146,73 εκατ. ευρώ), ενώ έχουν εκταμιευτεί από την ελληνική δημόσια διοίκηση, δεν έχουν ακόμη καταβληθεί στους αγρότες.

Λαμβάνονταςπόψη ότι αυτές οι καθυστερήσεις αλλά και οι παράνομες παρακρατήσεις που εφαρμόζουν καταχρηστικά η Αγροτική Τράπεζα της Ελλάδος και άλλοι φορείς τελούν εν γνώση της Επιτροπής εδώ και χρόνια, καθώς και ότι, σύμφωνα με την απάντηση που δόθηκε στο ερώτημα E-2923/01(1), η Η Επιτροπή εξετάζει το ανωτέρω ζήτημα στο πλαίσιο της διαδικασίας επί παραβάσει η οποία καθορίζεται στο άρθρο 266 της Συνθήκης ΕΚ.

1. Ποιά άμεσα μέτρα θα λάβει η Επιτροπή ώστε ναπάρξει συμμόρφωση και άμεση πληρωμή των αγροτών από τις πιστώσεις του ΕΓΤΠΕ·

2. Ποιά μέτρα θα λάβει η Επιτροπή ώστε ναπάρξει Πλήρης πληρωμή προς τους δικαιούχους όπως ορίζεται στο Άρθρο 2 του κανονισμού (ΕΚ) 1259/1999(2) σχετικά με τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής·

3. Ποιό είναι το ύψος της δημοσιονομικής απώλειας (μειώσεις), αφού βάσει του κανονισμού (ΕΚ) 296/96(3) για κάθε δαπάνη που καταβάλλεται εκτός των καθορισμένων ορίων ή προθεσμιώνπάρχει σύστημα χρηματικών κυρώσεων και συνεπώς απώλεια κονδυλίων για την Ελλάδα·

4. Ποιά η εξέλιξη τηςποθέσεως που αφορά τις πριμοδοτήσεις ΕΛΓΑ (υπόθεση C-355/00) που εκκρεμεί στο Δικαστήριο Ευρωπαϊκών Κοινοτήτων, δεδομένου ότι επιχειρείται τώρα νέα αύξηση 50 % των ασφαλιστικών εισφορών για την κάλυψη τουπερχρεωμένου, με 102,714 εκατ. ευρώ, ΕΛΓΑ·

5. Προτίθεται η Επιτροπή να εξετάσει το καθεστώς λειτουργίας της Αγροτικής Τράπεζας (ΑΤΕ) ως κρατικής τράπεζας καθώς τις πρακτικές που αυτή εφαρμόζει (π.χ.ποχρέωση εξουσιοδότησης για ανάληψη αυθαίρετων παρακρατήσεων από τους λογαριασμούς των αγροτών) βάσει των καταγγελιών που αφορούν παραβίαση κοινοτικών κανόνων και αρχών της ελεύθερης αγοράς και τουγιούς ανταγωνισμού, κρατικές ενισχύσεις καθώς και την προστασία του καταναλωτή (αγρότες) στην ενιαία αγορά·

(1) ΕΕ C 115 E της 16.5.2002, σελ. 194.

(2) ΕΕ L 160 της 26.6.1999, σελ. 113.

(3) ΕΕ L 39 της 17.2.1996, σελ. 5.

Απάντηση του κ. Fischler εξ ονόματος της Επιτροπής

(22 Μαρτίου 2002)

Όσον αφορά τα σημεία 1, 2 και 5 της ερώτησης, τα αξιότιμα μέλη του Κοινοβουλίου μπορούν να ανατρέξουν στην απάντηση που έδωσε η Επιτροπή στη γραπτή ερώτηση E-0128/02 του κ. Αλαβάνου(1).

Όσον αφορά το σημείο 3, οι διορθώσεις που εφαρμόστηκαν βάσει του κανονισμού (ΕΚ) αριθ. 296/96 της Επιτροπής, της 16ης Φεβρουαρίου 1996, για τα στοιχεία που πρέπει να διαβιβάζουν τα κράτη μέλη και για τη νέα ανάληψη των δαπανών που χρηματοδοτούνται στο πλαίσιο του τμήματος εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ)(2), κατά το οικονομικό έτος 2001 ήσαν: 1 708 570,96, από τα οποία 630 301,74 για την περίοδο από 1 Ιουλίου 2001 έως 15 Οκτωβρίου 2001.

Για το οικονομικό έτος 2002 (τρέχον), το άρθρο 4 του κανονισμού (ΕΚ) αριθ. 296/96, όπως τροποποιήθηκε με τον κανονισμό (ΕΚ) αριθ. 1577/2001 της Επιτροπής, της 1ης Αυγούστου 2001, προβλέπει τονπολογισμό και την εφαρμογή μειώσεων σύμφωνα με χρονοδιάγραμμα που καλύπτει τις δαπάνες της περιόδου από 16 Οκτωβρίου 2001 έως 31 Μαρτίου 2002.

Η διαδικασία για τονπολογισμό, την πρόταση και τον καθορισμό των διορθώσεων αυτής της περιόδου δεν έχει ακόμη αρχίσει. Η διαδικασία αυτή θα ολοκληρωθεί στις αρχές Αυγούστου 2002.

Όσον αφορά το σημείο 4 της ερώτησης των αξιότιμων μελών του Κοινοβουλίου, πρέπει να αναφερθεί ότι ως ημερομηνία για την προφορική διαδικασία τηςπόθεσης αριθ. C-355/00 το Δικαστήριο όρισε την 07η Μαρτίου 2002.

(1) ΕΕ C 172 E της 18.7.2002, σελ. 148.

(2) ΕΕ L 39 της 17.2.1996.